Wara t-tifqigħa tal-coronavirus, is-settur agroalimentari tal-Unjoni Ewropea qed juri kemm hu reżiljenti u jkompli jforni lill-Ewropej b'ikel ta' kwalità tajba u sikur. B'danakollu, il-bdiewa u l-produtturi qegħdin jiltaqgħu ma' xi diffikultajiet u ma' pressjoni dejjem ikbar. Waħda mill-prijoritajiet tal-Kummissjoni għadha li tiżgura s-sigurtà tal-ikel u katina tal-provvista tal-ikel effikaċi. Il-Kummissjoni kontinwament iżżomm sorveljanza tajba tas-swieq agrikoli u tal-kummerċ tal-prodotti tal-ikel, u l-osservatorji tas-swieq tal-UE jiġu aġġornati regolarment. Waqt il-laqgħa b'vidjokonferenza tal-lum, il-Kummissarju għall-Agrikultura, Janusz Wojciechowski ta ħarsa ġenerali tal-qagħda attwali lill-Ministri tal-Agrikultura tal-Istati tal-UE. Il-Kummissarju Wojciechowski qal hekk: “Bħalissa qegħdin niffaċċaw kriżi li qatt ma kien hawn bħalha, u l-gratitudni tiegħi lejn il-bdiewa u l-produtturi tagħna għax-xogħol iebes kontinwu li jagħmlu, minkejja li d-diffikultajiet u l-pressjonijiet qegħdin jikbru. Dawn iż-żminijiet diffiċli wrew ir-reżiljenza tal-katina tal-provvista tal-ikel. Il-laqgħa tal-lum tatna idea ġenerali tas-sitwazzjoni preżenti, li tinbidel il-ħin kollu u b'pass mgħaġġel. Smajt b'attenzjoni kbira, u ħadt nota tas-suġġerimenti u t-talbiet kollha, li issa l-Kummissjoni se tanalizzahom u tirrispondihom. Se nkompli nsegwi s-sitwazzjoni u nżomm kuntatt qrib mal-Istati Membri. Aħna lesti nieħdu aktar azzjoni meta jkun hemm bżonn.” Sa minn mindu bdiet il-kriżi, il-Kummissjoni adottat dawn il-miżuri li ġejjin biex issostni s-settur agroalimentari: Aktar informazzjoni Osservatorji tas-swieq